Gdje i kako uništiti sirijsko kemijsko oružje?
Nakon što je Albanija odbila zahtjev Sjedinjenih Država, pred medjunarodnom zajednicom je težak zadatak pronalaska lokacije za uništenje sirijskog arsenala.
Nedavno odbijanje Albanije da bude domaćin objektu za uništavanje sirijskog kemijskog arsenala - što je od vlade u Tirani zahtijevala Amerika - još jednom je potvrdilo da je izuzetno teško pronaći lokaciju gdje će se to oružje uništiti. Sjedinjene države su zatražile od svog saveznika, Albanije, da udovolji zahtjevu da se sirijski kemijski arsenal uništi na tlu te zemlje. Nakon nedjelju dana prosvjeda i nedostatka informacija, albanski premijer Edi Rama , je odbio američki zahtjev. Bivši američki ambasador u NATO savezu, Kurt Volker , kaže da je zahtjev upućen Albaniji bilo američko nastojanje da iskoristi jednu dobru priliku koja se ukazala: , kaže Kurt Volker. Albanija je bila jedna od tri zemlje u svijetu koja je svojevremeno prijavila svoj arsenal kemijskog oružja Organizaciji za spriječavanje kemijskog oružja, i dala ga uništiti. Uzimajući u obzir jake odnose sa Sjedinjenim Državama, Albanija se smatrala najvećom nadom za prihvatanje sirijskog arsenala. Američki državni sekretar John Kerry je tri puta razgovarao s premijerom Ramom u nastojanju da obezbijedi kooperaciju po ovom pitanju. Još jednom ambasador Volker: Ian Brzezinski, bivši zamjenik pomoćnika američkog ministra obrane, kaže da je negativna odluka Albanije unazadila napore da se uništi sirijsko kemijsko oružje: Brzezinski dodaje da pred medjunarodnom zajednicom predstoji težak put i objašnjava: Nekoliko evropskih zemalja, uključujući Belgiju, Njemačku i Norvešku, su kazale da ne žele uništavati sirijski arsenal na svom tlu. Glasnogovornik Organizacije za spriječavanje kemijskog oružja Christian Chartier je rekao da su alternative, poput uništavanja oružja na moru - na brodu ili plovećoj platformi, takodjer u fazi razmatranja.